laion/Wikipedia-Exotic huggingface dataset:
אברהם מוטאל

הרב אברהם מוטאל (נפטר בי"ז באדר ה'תי"ח; 22 במרץ 1658) היה ראש ישיבה ופוסק בשאלוניקי ומחבר ספר תורת נזיר. נולד לרבי יעקב מוטאל בסביבות שנת 1570. למד מפי רבי שמואל חיון, מחבר ספר בני שמואל, וכן מפי הרב שלמה הכהן (מהרש"ך), אותו שימש והעתיק את תשובותיו ופסקיו שכן מהרש"ך לא היה בעל כתיבה נאה. כיהן כראש ישיבת "ק"ק לישבונה ישן". שימש כרב הגדול בשאלוניקי לאחר פטירת רבי חיים שבתי. רבי שמואל הלוי, מכנה אותו: ”הרב המובהק נזר לדור ודור אור ישראל...הנשר הגדול בעל הכנפים סוככים בחסידותו על כל העולם, הרב המובהק עטרת ראש כמוהר"ר אברהם מוטאל נר"ו...”. התכתב עם גדולי דורו, ביניהם מוהרח"ש ומהרימ"ט. בניו היו גרשון ובכורו בנימין, שהוציא לאור את ספר תמת ישרים (ונציה שפ"ב) ובו ליקוט כתבי קדמונים. מצאצאיו נמנה רבי חיים אליה הלוי, שהוציא לאור את ספר זקנו תורת נזיר, לאחר שנמצא כתב היד בישיבת מגן שאול שבאזמיר. נפטר והוא כבן תשעים בי"ז באדר ה'תי"ח. על מצבתו נכתב: ראו אבן כהררי אל, הושם על רועה ישראל, מורה תורה לכל שואל, אחד היה אברהם. מדריך מישיר, מטיב מכשיר, יחד עני ועשיר, הוכיח אברהם, חוקים ותורות, קבע לדורות, ובלבו נתן להורות, ה' אל אברהם. איש מאיר תורה, עליו יקום אורה, אליו בשם יקרא אברהם אברהם. ויסע משם ארון האלקים אשר אמרתו תזל כטל, הרב הגאון כמה"ר אברהם מוטאל זלה"ה, ביום ד' י"ז לחודש אדר ר' שנת ת'ח'י'ה' ליצירה ת'נ'צ'ב'ה העמיד תלמידים הרבה, ביניהם: רבי אברהם גלאנטי רבי אהרן לפפה רבי אברהם מלמד רבי שמואל גאון שו"ת שלא הגיע לידינו. תורת נזיר (שאלוניקי ה'תקפ"א) - על מסכת נזיר. לספר הסכמה מאת רבני אזמיר בזמן הדפסתו, רבי דוד אמאדו ורבי רפאל אשכנזי. שיטות על כמה מסכתות. קונטרס מגן אברהם - שמות גיטין בשני חלקים, אחד של נשים והשני של האנשים. דרושים. חכמי שאלוניקי חלק א', הוצאת יד הרב נסים, תשנ"ב. קורות היהודים בתורקיה ובארצות הקדם חלק ג' עמוד 174. שם הגדולים מערכת גדולים אות א [עה] הרב הגדול מהר"ר אברהם מוטאל, שם, מערכת ספרים אות מ [נד] מגן אברהם רבי אברהם מוטאל (מוטל), תורת נזיר, באתר היברובוקס אברהם בן יעקב מוטל, דף שער בספרייה הלאומית כפי שמעיד בשו"ת מהרש"ך חלק ב', קונ"א, סי' ו' קורא הדורות, דף מ"ח ע"ב שו"ת מהרש"ך, חלק ב' סימן ר"ה קורא הדורות, דף מה ע"ב שו"ת מהר"ש הלוי, סימן ל"ב למשל: תורת חיים חלק א' סימנים ב' וג' שו"ת מהרימ"ט, א, מ"ה תורת נזיר, שער ושם, הקדמה
בית הכנסת ח'וראסאניה

בית הכנסת ח'וראסאניה הוא בית כנסת הממוקם ברחוב ואליאסר בטהראן, איראן. בשל הגידול הרב באוכלוסיית יהודי יוצאי משהד, הוחלט בשנת 1969, בפגישת אגודת הצדקה קילימיאן ח'וראסאניה שהתקיימה בבית הכנסת ליביאן בטהראן, על הקמת מתחם תרבות ובו בית כנסת גדול, אולם קבלת פנים, משרדי העמותה ובית ספר. לצורך הבנייה נאספו תחילה לשלוש מאות וחמישים אלף טומאן. בהמשך נתרמו שני מיליון ריאל איראני על ידי בית הכנסת רפי ניא, מיליון ריאל מקרן בית הכנסת ליביאן, ומיליון ריאל ממכירת בית הכנסת יוסופזאדה במשהד. בשנת 1970, החלה בנייתו של בית הכנסת ח'וראסאניה על קרקע שנרכשה ברחוב ואליאסר 96 מערב זורואסטר, טהראן, איראן. המתחם בן ארבע הקומות התחיל לשמש כמרכז תרבות בשנת 1974. בקומה הראשונה (תת קרקעית) היו חצר וחניה, דירתו של השוער, מטבח חדיש ומאובזר, מקרר, מערכת כיריים, מחסן, וחדר מכונות (מרכז מערכת חימום וקירור). בקומה השנייה, היה אולם קבלת הפנים, ששימש כמסעדה לארוחות צוהריים ולאירועים משפחתיים, וחלק נוסף שהוקדש לפעילות התרבותית של צעירי משהד. בקומה השלישית היה אולם לעריכת שמחות והתכנסויות עם קיבולת של כחמש מאות איש (בשנות הפעילות הראשונות, עקב ריבוי המתפללים, בעיקר בראש השנה וביום כיפור, אולם זה שימש גם כבית כנסת). בקומה הרביעית נבנה בית הכנסת ח'וראסאניה המשתרע על שטח של 800 מ"ר ויכול להכיל כ-400 איש (300 גברים ו-100 נשים) עם ארכיטקטורה חדשה בהשראת בתי הכנסת המודרניים, תקרה מעוצבת, חלל פנימי מסודר ומעוצב יפה, וויטרז'ים עם מוטיבים של שנים עשר השבטים. רבי אליהו בן חיים שימש כרב בית הכנסת ושליח ציבור מאז תחילת פעילותו. נכון ל-2020, אף על פי שרוב יהודי משהד היגרו, מתקיימות בו עדיין תפילות בשבתות ובחגים, ואולם קבלת הפנים ממשיך לפעול בניהולו של המהנדס רחמני בסיועם של אנשי דת נוספים. Khorasaniha Synagogue, Research Studies Center of Iranian Jews, ‏11 בנובמבר 2020
קורטס (מחוז)

קורטס (בספרדית: Cortés) הוא אחד מ-18 מחוזות הונדורס. המחוז משתרע על שטח של 3,954 קמ"ר ובשנת 2015 אוכלוסיית המחוז הוערכה ב-1,612,762 נפש, מה שהופך אותו למאוכלס ביותר בהונדורס. המחוז נוצר בשנת 1893 מחלקים ממחוזות סנטה ברברה(אנ') ויורו(אנ'). בירת המחוז היא סן פדרו סולה. הערים המרכזיות כוללות גם את לה לימה(אנ'), כולומה(אנ'), וילנואבה(אנ'), וערי הנמל פוארטו קורטס(אנ') ואומואה(אנ'). החוף האטלנטי של מחוז קורטס ידוע בחופים המצוינים הרבים שלו. קורטס היא ליבה הכלכלי של הונדורס, שכן עמק סולה הוא האזור החקלאי והתעשייתי העיקרי של המדינה. חברות בננות אמריקאיות הגיעו לאזור בסוף המאה ה-19, והקימו מטעים עצומים, כמו גם תשתית למשלוח הפירות לארצות הברית. סן פדרו סולה משכה מספר ניכר של מהגרים אירופאים, פלסטינים, לבנונים וממדינות מרכז אמריקה. התעשייה פורחת במחוז, וקורטס מארחת היום את רוב מפעלי ההרכבה במדינה, המכונים מקווילדורה (אנ'). מדיה וקבצים בנושא קורטס בוויקישיתוף ערך זה הוא קצרמר בנושא גאוגרפיה של אמריקה המרכזית. אתם מוזמנים לתרום לוויקיפדיה ולהרחיב אותו.
וברטון

וברטון פריירה דה סילבה (בפורטוגזית: Weverton Pereira da Silva; נולד ב-13 בדצמבר 1987 בריו ברנקו שבברזיל) הוא כדורגלן ברזילאי המשחק בעמדת השוער בקבוצת פלמיירס מליגת העל הברזילאית ובנבחרת ברזיל. וברטון גדל במחלקת הנוער של קורינתיאנס. הוא הושאל מהמועדון למספר מועדונים מהליגות הנמוכות בברזיל. בהמשך שיחק בבוטפוגו סאו פאולו. במסגרת ליגת העל הברזילאית שיחק וברטון בפורטוגזה ואתלטיקו פרנאאנסה. ב-15 בדצמבר 2017 חתם וברטון בפלמיירס מליגת העל הברזילאית. וברטון היה חלק מסגל הנבחרת האולימפית של ברזיל בטורניר הכדורגל באולימפיאדת ריו דה ז'ניירו (2016), וערך שש הופעות בטורניר, בו זכתה נבחרתו במדליית זהב. ב-26 בינואר 2017 ערך את הופעת הבכורה שלו בנבחרת ברזיל, בניצחון 1-0 על נבחרת קולומביה במשחק ידידות. הוא היה חלק מסגל הנבחרת בטורניר קופה אמריקה 2021, וערך הופעה אחת בטורניר. נכלל בסגל נבחרת ברזיל לטורניר מונדיאל 2022. מדיה וקבצים בנושא וברטון בוויקישיתוף וברטון, באתר Transfermarkt וברטון, באתר Soccerway וברטון, באתר BDFutbol וברטון, באתר WorldFootball.net וברטון, באתר National Football Teams וברטון, באתר FootballDatabase.eu וברטון, באתר ESPN Corinthians promove goleiro da base para emprestar Weverton באתר UOL Esporte, ‏ 27 בדצמבר 2012 (בפורטוגזית) Weverton já realizou atividades באתר הרשמי של אמריקה דה נאטאל, 18 באפריל 2009 (בפורטוגזית) Palmeiras anuncia a contratação do goleiro Weverton, ex-Atlético-PR באתר Globoesporte, ‏ 15 בדצמבר 2017 (בפורטוגזית) Seleção Brasileira está convocada para a Copa do Mundo FIFA Qatar 2022 באתר הרשמי של קונפדרציית הכדורגל הברזילאית, 7 בנובמבר 2022 (בפורטוגזית)
הר צ'יוורס

הר צ'יוורס או הר צ'יברס (באנגלית: Mount Chivers) הוא הר, בחלק הצפוני של רכס המלכה אליזבת, באזור חוף שקלטון של שטח חסות רוס, שבאנטארקטיקה. גובהו של הר צ'יוורס 1,755 מטרים מעל פני הים. הר צ'יוורס ממוקם בין מוצאו של קרחון אוטאגו, ומוצאו של קרחון טראנטר. ההר מופה על ידי הסקר הגאולוגי של ארצות הברית, בהתבסס על סקרי טלרומטר, ועל תצלומי אוויר שצולמו על ידי צי ארצות הברית, בין השנים 1960 - 1962. שמו של ההר ניתן לו על המועצה המייעצת לשמות אנטארקטיים. ההר נקרא על שם יו. ג'יי. הייץ'. צ'יוורס (Hugh J.H. Chivers), שהיה פיזיקאי בתוכנית האנטארקטית של ארצות הברית, וחקר את האטמוספירה העליונה, בהיותו בתחנת בירד, בתחנת המחקר שבקוטב הדרומי (התחנה האנטארקטית אמונדסן-סקוט), ובתחנת האלט בעונת המחקר (הקיץ האנטארקטי ) שבין השנים 1962- 1963.
פיץ' פרפקט: במפר בברלין

פיץ' פרפקט: במפר בברלין (באנגלית: Pitch Perfect: Bumper in Berlin) היא סדרת סטרימינג שפותחה על ידי מייגן עמרם ואליזבת בנקס המבוססת על סדרת הסרטים "פיץ' פרפקט". הסדרה עלתה לאוויר ב-23 בנובמבר 2022. במפר אלן (אדם דווין) פיטר קרמר (פלולה בורג) היידי (שרה היילנד) ג'יזלה (ג'מילה ג'מיל) ב-21 בספטמבר 2021, Peacock הודיעה כי תפיק סדרה המבוססת על סרטי "פיץ' פרפקט". הסדרה נוצרה על ידי מייגן עמרם שצפויה להפיק בפועל לצד אליזבת בנקס, מקס הנדלמן, פול ברוקס, סקוט ניימאייר ואדם דווין. דווין אמור לככב ולגלם את תפקידו מסדרת הסרטים. ברונסטון הפקות, סרטי מעגל הזהב ויוניברסל טלוויזיה הן החברות המעורבות בהפקת הסדרה. ב-25 בינואר 2022, פלולה בורג הצטרף לצוות השחקנים הראשי כדי לגלם את תפקידו מ"פיץ' פרפקט 2". ב-10 בפברואר 2022, דווח כי טוד שטראוס-שולסון אמור לביים את שני הפרקים הראשונים של הסדרה ולהפיק בפועל את הפיילוט. ב-4 במרץ 2022, שרה היילנד, ג'מילה ג'מיל ולרה אבובה לוהקו לתפקידים ראשיים בסדרה. צילומי הסדרה החלו במרץ 2022 בברלין. הסדרה אמורה לצאת ב-Peacock ב-23 בנובמבר 2022. "פיץ' פרפקט: במפר בברלין", במסד הנתונים הקולנועיים IMDb (באנגלית) "פיץ' פרפקט: במפר בברלין", באתר Rotten Tomatoes (באנגלית) "פיץ' פרפקט: במפר בברלין", באתר Metacritic (באנגלית) "פיץ' פרפקט: במפר בברלין", במסד הנתונים הקולנועיים KinoPoisk (ברוסית) Bumper in Berlin, WGA Directory Schwartz, Ryan (29 ביוני 2022). "Pitch Perfect and Best Man Sequels, Julie Plec's Vampire Academy Among 10 Peacock Release Dates — See Full Slate". TVLine. נבדק ב-29 ביוני 2022. {{cite web}}: (עזרה) משה אבוטבול, חממו את הגרון: סדרת ספין אוף לסרט "פיץ' פרפקט", באתר פרוגי, 22 בספטמבר 2021 Otterson, Joe (21 בספטמבר 2021). "'Pitch Perfect' Series Ordered at Peacock, Adam Devine to Star With Elizabeth Banks Producing (EXCLUSIVE)". Variety. נבדק ב-21 בספטמבר 2021. {{cite web}}: (עזרה) Andreeva, Nellie (25 בינואר 2022). "'Pitch Perfect': Flula Borg Joins Adam Devine In Peacock TV Series, Reprising Pieter Krämer Role". Deadline Hollywood. נבדק ב-25 בינואר 2022. {{cite web}}: (עזרה) White, Peter (10 בפברואר 2022). "'Pitch Perfect': Todd Strauss-Schulson To Direct & EP Pilot Of Peacock Spinoff Series". Deadline Hollywood. נבדק ב-10 בפברואר 2022. {{cite web}}: (עזרה) Petski, Denise (4 במרץ 2022). "Sarah Hyland, Jameela Jamil, Lera Abova Round Out Cast Of Peacock's 'Pitch Perfect' TV Spinoff". Deadline Hollywood. נבדק ב-4 במרץ 2022. {{cite web}}: (עזרה) "Pitch Perfect TV Series Officially Begins Filming at Peacock". Midgard News. 5 במרץ 2022. נבדק ב-3 במאי 2022. {{cite web}}: (עזרה)
פאול ואנר

פאול ואנר (בגרמנית: Paul Wanner; נולד ב-23 בדצמבר 2005 בדורנבירן שבגרמניה) הוא כדורגלן גרמני המשחק בעמדת הקשר ההתקפי בקבוצת פ.צ. היידנהיים מהבונדסליגה. ואנר גדל במחלקות הנוער של FV ראבנסבורג ובאיירן מינכן. ב-7 בינואר 2022 ערך את הופעת הבכורה שלו בקבוצה הבוגרת של באיירן מינכן, בהפסד 2-1 לבורוסיה מנשנגלדבך במסגרת המחזור ה-18 בבונדסליגה לעונת 2021/2022. זימון זה לקבוצה הבוגרת על ידי המאמן יוליאן נגלסמן, הגיע בעקבות העובדה שרבים משחקני הקבוצה נדבקו באותו זמן בנגיף הקורונה. בסך הכל ערך ארבע הופעות ליגה בעונה זו. ב-12 באוקטובר 2022 ערך את הופעת הבכורה שלו בליגת האלופות, בניצחון 4-2 על ויקטוריה פלזן במסגרת שלב הבתים לעונת 2022/2023. במשחק מול פלזן, היה ואנר לשחקן הצעיר ביותר שלבש את מדי באיירן מינכן במסגרת ליגת האלופות. בספטמבר 2023 הושאל ואנר לאלוורסברג, העולה החדשה לבונדסליגה השנייה. ואנר רשם עונה טובה עם אלוורסברג, בה הבקיע שישה שערים וסיים עם הקבוצה במקום ה-11. בקיץ 2024 חזר ואנר לבאיירן מינכן, והושאל שוב לעונה אחת, הפעם לפ.צ. היידנהיים מהבונדסליגה. מדיה וקבצים בנושא פאול ואנר בוויקישיתוף פאול ואנר, באתר Transfermarkt פאול ואנר, באתר Fussballdaten.de (בגרמנית) פאול ואנר, באתר Soccerway פאול ואנר, באתר BDFutbol פאול ואנר, באתר WorldFootball.net פאול ואנר, באתר FootballDatabase.eu פאול ואנר, באתר ESPN
ריקו לואיס

ריקו מארק לואיס (באנגלית: Rico Mark Lewis; נולד ב-21 בנובמבר 2004 בבורי שבאנגליה) הוא כדורגלן אנגלי המשחק בעמדת המגן הימני בקבוצת מנצ'סטר סיטי מהפרמייר ליג. לואיס גדל במחלקת הנוער של מנצ'סטר סיטי. ב-13 באוגוסט 2022 ערך את הופעת הבכורה שלו בקבוצה הבוגרת של המועדון, בניצחון 4-0 על בורנמות' במסגרת המחזור השני בפרמייר ליג לעונת 2022/2023. ב-5 באוקטובר ערך את הופעת הבכורה שלו בליגת האלופות, בניצחון 5-0 על פ.צ. קופנהגן במסגרת שלב הבתים לעונת 2022/2023. מנצ'סטר סיטי אליפות אנגליה: 2022/2023 הגביע האנגלי: 2022/2023 ליגת האלופות: 2022/2023 הסופר קאפ האירופי: 2023 מדיה וקבצים בנושא ריקו לואיס בוויקישיתוף ריקו לואיס, באתר Transfermarkt ריקו לואיס, באתר Soccerway ריקו לואיס, באתר BDFutbol ריקו לואיס, באתר WorldFootball.net ריקו לואיס, באתר National Football Teams ריקו לואיס, באתר FootballDatabase.eu ריקו לואיס, באתר ESPN
טייפודונג-2

טייפודונג־2 אן TD-2‏ (בקוריאנית: 대포동 2호, בעברית: "תותח גדול") הוא הכינוי שניתן לטיל בליסטי תלת־שלבי תוצרת קוריאה הצפונית. קדם לו הטייפודונג־1. מעט ידוע על תכנון הטיל. ב־5 ביולי 2006 דווח כי צפון קוריאה ביצעה ניסוי טיסה של הטיל, ועל־פי דיווחים ראשוניים, הטיל כשל לאחר 35–40 שניות לאחר השיגור, והתרסק לתוך הים. על־פי דיווח של NBC תוכנן שיגור של טיל שני וייתכן שלישי. על־פי גודלו של הטיל, הרכב הדלק, ונפח הדלק האפשרי, מוערך כי גרסה דו־שלבית של הטיל היא בעלת טווח של כ־4,000 ק"מ (2,500 מייל) וגרסה תלת־שלבית של הטיל מסוגלת להגיע עד למרחק של 4,500 ק"מ (2,800 מייל). זמן הבעירה של כל שלב הוא מעט יותר מ־100 שניות, מה שמאפשר לטיל לבעור 5 או 6 דקות. גרסאות עתידיות אפשריות של הטיל עשויות להיות בעלות טווח של 9,000 ק"מ (5,600 מייל). בטווח המרבי שלו, יכול הטייפודונג־2 לשאת ראש קרב במשקל קטן מ־500 ק"ג. זהו כנראה גודל קטן בסדר גודל מהמשקל של התקן גרעיני כלשהו הנמצא ברשות צפון קוריאה. על־פי קים קיל סאן, עובד לשעבר במחלקת הפרסומים של אחד ממרכזי המחקר החשובים של צפון קוריאה, צפון קוריאה החלה בפיתוח הטיל ב־1987. מעט מידע על המפרט הטכני של הטיל נחשפו לציבור, אפילו השם "טייפודונג־2" הוא כינוי שניתן על ידי סוכנויות מחוץ לקוריאה הצפונית למה שמאמינים שהוא היורש של הטייפודונג־1. השלב הראשון של הטייפודונג־2 ככל הנראה עושה שימוש בנגזרת של מנוע דלק נוזלי (דלק TM-185 ומחמצן AK-27I), והשלב השני ככל הנראה משתמש בטיל הרודונג. תלוי בטווח, המשקל המוערך של ראש הקרב נע בין 700-1,000 ק"ג לטווחים קצרים, מה שהופך אותו מתאים לנשיאת ראש קרב קונבנציונלי או בלתי קונבנציונלי, כמו גם לוויין. בטווח המרבי שלו, הטייפודונג־2 יכול על־פי הערכות לשאת ראש קרב של במשקל קטן מ־500 ק"ג. צפון קוריאה טרם הציגה יכולת לייצור רכב לכניסה מחדש לאטמוספירה שעובד. קיימים ספקות לגבי היכולת של הטייפודונג־2 לשאת נשק במדויק בעתיד הקרוב. ניסוי טיסה של הטייפודונג־2 בוצע ב־5 ביולי 2006 מאתר הניסויים מוסודאן־רי. על־פי דיווחים ראשוניים, הטיל כשל בסביבות 35–40 שניות לאחר השיגור, והתרסק לתוך הים. על־פי הדיווחים, בנוסף לטייפודונג־2 שיגרה קוריאה הצפונית עוד לפחות חמישה טילים, בהם שני טילי רודונג־2, טיל סקאד, ואפשר שטייפודונג־2 נוסף. מדיה וקבצים בנושא טייפודונג-2 בוויקישיתוף Bush calls for diplomacy on N. Korea crisis Taep'o-dong 2 (TD-2)
מצר נורטון

מצר נורטון או נורטון סאונד (באנגלית: Norton Sound ; ברוסית: Нортон-Саунд) הוא מפרצון בים ברינג בחוף המערבי של מדינת אלסקה שבארצות הברית. מצר נורטון ממוקם מדרום לחצי האי סיוורד. אוררכו של מצר נורטון 240 קילומטרים, ורוחבו של מצר נורטון 200 קילומטים. הדלתה של נהר יוקון מהווה חלק מהחוף הדרומי ושל מצר נורטון. בשל מימי נהר יוקון, הזורמים למצר, המצר אינו מכוסה קרח בין החודשים יוני עד אוקטובר. לחופי מצר נורטון התגוררו האינדיאנים האמריקאים - יופיק (Yup'ik) ו-איניופיאט (Iñupiat), במשך מאות שנים. המצר היווה את הגבול בין אומות אלה. שבט האניופיאט - מצפון למצר, ושבט היופיק מדרום למצר. מצר סאונד נחקר ומופה על ידי קפטן ג'יימס קוק בספטמבר 1778. קוק נתן למצר את שמו. קוק קרא למצר על שם סר פלטשר נורטון (Fletcher Norton), אשר באותה על כיהן כיושב ראש בית הנבחרים הבריטי . מדיה וקבצים בנושא מצר נורטון בוויקישיתוף מצר נורטון, באתר אנציקלופדיה בריטניקה (באנגלית)
ג'וש וילסון-אסברנד

ג'ושוע דריוס קמאני וילסון-אסברנד (באנגלית: Joshua Darius Kamani Wilson-Esbrand; נולד ב-26 בדצמבר 2002 בלונדון שבאנגליה) הוא כדורגלן אנגלי המשחק בעמדת המגן השמאלי בקבוצת סטאד ריימס מהליג 1. וילסון-אסברנד גדל במחלקות הנוער של וסטהאם יונייטד ומנצ'סטר סיטי. ב-21 בספטמבר 2021 ערך את הופעת הבכורה שלו בקבוצה הבוגרת של מנצ'סטר סיטי, בניצחון 6-1 על וויקומב וונדררס במסגרת הסיבוב השלישי של גביע הפוטבול ליג. ב-5 באוקטובר 2022 ערך את הופעת הבכורה שלו בליגת האלופות, בניצחון 5-0 על פ.צ. קופנהגן במסגרת שלב הבתים לעונת 2022/2023. ב-10 בינואר 2023 הושאל לקובנטרי סיטי מהצ'מפיונשיפ עד לסוף העונה. בקיץ 2023 הושאל לסטאד ריימס הצרפתית לעונה אחת. מדיה וקבצים בנושא ג'וש וילסון-אסברנד בוויקישיתוף ג'וש וילסון-אסברנד, באתר Transfermarkt ג'וש וילסון-אסברנד, באתר Soccerway ג'וש וילסון-אסברנד, באתר FootballDatabase.eu ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "ג'וש וילסון-אסברנד".
אורי אוסקרסון

אורי סטיין אוסקרסון (באיסלנדית: Orri Steinn Óskarsson; נולד ב-29 באוגוסט 2004 באיסלנד) הוא כדורגלן איסלנדי המשחק בעמדת החלוץ בריאל סוסיאדד ובנבחרת איסלנד בכדורגל. אוסקרסון גדל במחלקת הנוער של גרוטה. הוא ערך 15 הופעות בקבוצה הבוגרת של המועדון במסגרת ליגת המשנה האיסלנדית, בהן הבקיע ארבעה שערים. ב-3 בספטמבר 2020 חתם אוסקרסון בפ.צ. קופנהגן מליגת העל הדנית, והחל לשחק במחלקת הנוער של המועדון. ב-22 במאי 2022 ערך אוסקרסון את הופעת הבכורה שלו בקבוצה הבוגרת של המועדון, בניצחון 3-0 על אולבורג בולדספילקלוב במסגרת ליגת העל הדנית לעונת 2021/2022. זו הייתה הופעתו היחידה בעונה זו, בה זכתה פ.צ. קופנהגן באליפות דנמרק. ב-25 באוקטובר 2022 ערך אוסקרסון את הופעת הבכורה שלו בליגת האלופות, בהפסד 3-0 לסביליה במסגרת שלב הבתים לעונת 2022/2023. ב-31 בינואר 2023 הושאל אל סונאוסקה פובולד. ב-2 באוגוסט 2023 כבש שלושער במדי קופנהגן במסגרת מוקדמות ליגת האלופות נגד פרייד'פליק האיסלנדית, אותה אימן אבא שלו, אוסקר תורוואלדסון. ב-30 באוגוסט 2024 חתם בריאל סוסיאדד. פ.צ. קופנהגן אליפות דנמרק (2): 2021/2022, 2022/2023 הגביע הדני (1): 2022/2023 אורי אוסקרסון, באתר Transfermarkt אורי אוסקרסון, באתר Fussballdaten.de (בגרמנית) אורי אוסקרסון, באתר Soccerway אורי אוסקרסון, באתר BDFutbol אורי אוסקרסון, באתר WorldFootball.net אורי אוסקרסון, באתר FootballDatabase.eu Talent department sign Icelandic talent באתר הרשמי של פ.צ. קופנהגן, 5 בנובמבר 2019 (באיסלנדית)
יוסוף

יוּסוּף או יוּסֶף (בערבית: يوسف) היא ההגייה הערבית לשמו של יוסף התנכ"י, שגם נחשב כאחד מנביאי האסלאם. האם התכוונתם ל... אדי יוסוף – כדורגלן טנזני באסם יוסוף – סאטיריקן מצרי מוחמד יוסוף – כדורגלן קומורי סולטאנה יוסוף – זמרת עיראקית יהודייה יוסף
וריד הצוואר הפנימי

וריד הצוואר הפנימי הוא וריד זוגי בצוואר המנקז דם מהראש. וריד הצוואר הפנימי מצטרף עם הווריד התת-בריחי ליצירת וריד הזרוע והראש. הווריד מתחיל בנקב הצוואר בגולגולת. הוא ההמשך של הסינוס הסיגמואידי. למעלה הוא נמצא בצד החיצוני של עורק הצוואר הפנימי, ויורד בצד החיצוני של העורק התרדמני המשותף. למעלה הוא נמצא על העורק התרדמני החיצוני. כמה ורידים מתנזרים לווריד הצוואר הפנימי. מקלעת הלוע וריד הפנים המשותף וריד הלשון וריד בלוטת התריס העליון וריד בלוטת התריס האמצעי וריד הצוואר הפנימי נמצא בצורה שטחית בצוואר וניתן לראות את הדם כבליטה שטחית בצוואר. גובה הבליטה או העמוד משמש להערכת לחץ הדם בוורידים - לחץ ורידי הצוואר (JVP, jugular venous pressure). Ellis H, Anatomy for Anaesthetists, Blackwell Publishing, 2004 American Thoracic Society Patient Education, (Central Venous Catheter Patient Guide) וריד הצוואר הפנימי, לשמאול ורידי הראש והצוואר Anatomy for Anaesthetists 8th ed./ H Ellis, S Feldman, W Harrop-Griffiths Blackwell publishing. 2003
הצבעה ריבועית

הצבעה ריבועית (Quadratic Voting. לעיתים בקיצור: QV) היא הליך של קבלת החלטות קולקטיבית, בו המצביעים מקצים קולות כדי לבטא את עוצמת ההעדפות השונות שלהם, ולא רק את כיוון ההעדפות שלהם. הצבעה ריבועית פועלת כך שהיא מאפשרת למצביעים "לשלם" עבור השפעה חזקה יותר בנושא נתון, וכתוצאה מכך העמדה המנצחת היא זו שלתומכיה יש, במצטבר, את הנכונות הגבוהה ביותר לתשלום, זאת בניגוד להכרעה על ידי רוב-קולות ללא קשר לעוצמת ההעדפות האישיות. התשלום עבור הצבעות עשוי להיות באמצעות מטבעות אמיתיים או מלאכותיים (למשל עם אסימונים המחולקים באופן שווה בין חברי ההצבעה). גלן וויל ובנפרד גם סטיבן לאלי ערכו מחקר שבו הם מבקשים להוכיח שמדיניות קבלת החלטות זו מגבירה את היעילות ככל שמספר המצביעים גדל. הנוסחה הפשוטה של ההצבעה הריבועית היא: עלות לבוחר = (מספר קולות)2. האופי הריבועי של ההצבעה מוביל לכך שבוחר יכול להשתמש בקולותיו בצורה יעילה יותר על ידי פיזורם על פני נושאים רבים. לדוגמה, בוחר עם תקציב של 16 אסימונים של הצבעה יכול לרכוש קול אחד לכל אחד מ-16 הנושאים. עם זאת, אם לאדם יש תשוקה או סנטימנט חזקים יותר בנושא, הוא יכול לרכוש 4 קולות, בעלות של 16 אסימונים, לנושא היחיד, ולמעשה לנצל את כל התקציב שלו. לפונקציית העלות הריבועית יש את התכונה הייחודית שאנשים רוכשים קולות ביחס ישר לעוצמת ההעדפות שלהם. כתוצאה מכך, המספר הכולל של ההצבעות לנושא נתון הוא סכום עוצמת ההעדפות של האנשים שהצביעו. הסיבה לכך היא שהעלות השולית של כל קול נוסף עולה באופן ליניארי למספר הקולות. אם העלות השולית תגדל פחות מליניארית ביחס למספר הקולות, אז מי שמעריך קול פי שניים יטה לרכוש יותר מפי שניים יותר קולות, והמערכת תהיה מועדת לדומיננטיות של קבוצות אינטרסים מיוחדות בעלות אינטרסים מרוכזים. 'דולר אחד-קול אחד' הוא הגבול של התנהגות זו, שבה העלות השולית של כל קול נוסף היא קבועה. מצד שני, אם פונקציית העלות תגדל מהר יותר מעלייה ליניארית, אזי המערכת תהיה מועדת לעריצות של הרוב, כשהגבול של התנהגות זו הוא של 'אדם אחד-קול אחד'. תכנון מכניזמים (תורת המשחקים)
Terminal X

טרמינל איקס אונליין בע"מ היא חברה ישראלית למסחר אלקטרוני העוסקת בייבוא, שיווק ומכירה מקוונת באתר החברה. האתר מדורג במקום הראשון בדירוג עשרת אתרי האופנה המובילים ביותר ברכישות אופנה בקרב הקהל הישראלית על פי דירוג חברת SimilarWeb. באתר נמכרים מוצרים למעלה מ-180 מותגים בינלאומיים, מותגי קבוצת פוקס ומותג פרטי של החברה המיועד לגברים, נשים וילדים. בנוסף נמכרים באתר מוצרים של יוצרים ומעצבים מקומיים כחלק משיתוף פעולה של החברה עימם. החברה נמצאת בבעלות קבוצת פוקס, ובשנת 2021 הונפקה בבורסה הישראלית לניירות ערך לפי שווי של 1.3 מיליארד ש"ח. החברה הוקמה בשנת 2017 על ידי ניר הורוביץ וקבוצת פוקס, אשר השיקו באותה שנה את אתר המסחר המקוון. בעת השקתו האתר הציע למכירה כ-40 מותגים, ומשלוח לבית הלקוח תוך 24 שעות מהמרכז הלוגיסטי של החברה באשדוד. בעת הקמתה, החזיקה קבוצת פוקס כ-60% ממניות Terminal X, וערוץ הטלוויזיה "רשת" החזיק ב-25% נוספים. בתפקיד יו"ר החברה כיהן הראל ויזל, הבעלים של קבוצת פוקס. בשנת 2019 מכרה "רשת" את אחזקותיה בחברה לקבוצת XT שבבעלות אנשי העסקים עידן עופר ואודי אנג'ל. בשנת 2021, איש העסקים אנדרס הולך פובלסן, הבעלים של חנות האופנה המקוונת הבריטית אסוס, רכש 8% ממניות החברה באמצעות זרוע ההשקעות שלו, חברת Heartland, תמורת כ-21.7 מיליון דולר. במאי 2022 רכשה החברה 51% מחברת האופנה ואתר הסחר סיסטארז, ובכך הפכה Terminal X לבעלים של חברת אופנה. ביוני 2022 החליטה החברה לסגור את המרכז הלוגיסטי באשדוד, ולהקים מרכז לוגיסטי חדש שישתרע על שטח של 32,000 מ"ר, במקום שבו שכן מפעל נגב קרמיקה בירוחם. בעלי מניות עיקריים המחזיקים 79.72% מהחברה (נכון ל-2 בנובמבר 2022): פוקס-ויזל: 51% אקטיסלסקבט: 10.33% אקס.טי השקעות: 10.03% הורוביץ יאנג החזקות: 7.50% שאר המניות (20.8%) מוחזקות בידי הציבור. אתר האינטרנט הרשמי של Terminal X טרמינל איקס אונליין בע"מ, באתר הבורסה לניירות ערך בתל אביב טרמינל איקס אונליין בע"מ, באתר "מאיה" Terminal X: נתונים כספיים באתר מאי"ה. על פי נתוני חברת SimilarWeb לחודשים מאי-אוגוסט 2022 לי סיביליה‏, 10 אתרי האופנה המובילים בישראל: הפתעה מקומית, באתר וואלה, 11 באוקטובר 2022 לי סיביליה‏, TERMINAL X מציגים: השקת מותג פרטי וחדש כחלופה לאתר SHEIN הפופלארי בקרב נערות, באתר וואלה, 14 באפריל 2021 נועה בונה, "תל אביב של אחרי הקורונה תהיה שווה מתמיד", באתר טיים אאוט, ‏6 במאי 2021 איתי יעקב, מעצבת בגדי הים שני שמר: 'לפני עשור לכולן בישראל היה סיליקון וישבן קטן. זיהיתי כאן צורך', באתר ynet, 19 ביולי 2022 יובל ארד, ‏קוטור במחיר נגיש: הקולקציה של טרמינל X ודרור קונטנטו, באתר מעריב אונליין, 3 בנובמבר 2022 שלי אפלברג, עוד הצלחה להראל ויזל - והשניים שיקחו הביתה 176 מיליון שקל, באתר TheMarker‏, 25 ביולי 2021 אורנה יפת ואביב גוטר, איי לאב יו טרמינל X: פוקס מעלה את המסך על הקניון הווירטואלי, באתר כלכליסט, 25 בספטמבר 2017 אורנה יפת, עידן עופר ואודי אנג'ל רכשו את מניות "רשת" באתר טרמינל X, באתר כלכליסט, 2 באפריל 2019 מירב קריסטל, הבעלים של אסוס נכנס כשותף בטרמינל X, באתר ynet, 13 ביוני 2021 אורנה יפת, טרמינל איקס רוכשת את אתר האופנה סיסטארז, באתר כלכליסט, 31 במאי 2022 נווית זומר, טרמינל X פותחת מרלו"ג בירוחם: "במרכז אין עובדים ומחיר הנדל"ן מטורף", באתר ynet, 20 ביוני 2022 TASE, מאיה – מערכת אינטרנט להודעות | הבורסה לניירות ערך, באתר מאיה
וריד הצוואר החיצוני

הווריד הצוואר החיצוני (TA: vena jugularis externa) הוא וריד זוגי בצוואר, המנקז את הדם מהפנים ומהמבנים השטחיים של הראש. וריד הצוואר החיצוני מצטרף עם הווריד התת-בריחי, בצד הצדדי של הצומת הווריד התת-בריחי ווריד הצוואר הפנימי. הווריד מתחיל בתוך בלוטת מיצד האוזן ויורד בכיוון למטה בצוואר. הוא מסתיים בווריד התת-בריחי או לרוחב או קדמי לשריר המסור הקדמי. יש לו 5 ורידים מתנזרים: הווריד העורפי (occipital vein) (לא תמיד) הווריד הצוואר החיצוני האחורי וריד צווארי רוחבי (transverse cervical vein) transverse scapular vein הווריד הצוואר הקדמי יש גם וריד תקשורת שנמצא בגוף בלוטת מיצד האוזן בין וריד הצוואר החיצוני והוריד הצוואר הפנימי. מכיוון שהווריד גדול ושטחי, הוא נוח לגישה במצבי חירום וניתן להשתמש בו להחדרת צנתרים תוך ורידיים. Ellis H, Anatomy for Anaesthetists, Blackwell Publishing, 2004 ורידי הראש והצוואר וריד הצוואר הפנימי, לשמאל